CELEX: 62021TN0765
Language: fi
Date: 2021-12-07 00:00:00
Title: Asia T-765/21: Kanne 7.12.2021 – Imdea Materiales v. komissio

14.2.2022   
            
            
               FI
            
            
               Euroopan unionin virallinen lehti
            
            
               C 73/50
            
         
      Kanne 7.12.2021 – Imdea Materiales v. komissio
      (Asia T-765/21)
      (2022/C 73/64)
      Oikeudenkäyntikieli: espanja
      
         Asianosaiset
      
      
         Kantaja: Fundación Imdea Materiales (Madrid, Espanja) (edustajat: asianajajat P. Suárez Fernández, J. Salinas Casado ja Z. Marcos Vaquero)
      
         Vastaaja: Euroopan komissio
      
         Vaatimukset
      
      Kantaja vaatii, että unionin yleinen tuomioistuin
      
                  —
               
               
                  toteaa, että Euroopan komissio on jättänyt noudattamatta yleisten sopimusehtojen, joiden otsikkona on ”FP7 Grant Agreement – Annex II General Conditions”, II.22.5 §:ää ja että asian käsittelyssä on siis palattava väitteiden esittämisen vaiheeseen Euroopan komissiossa
               
            
                  —
               
               
                  toteaa, ettei IMDEA [Fundación Imdea Materiales] ole jättänyt noudattamatta sopimusehtoja ja että määrätyt takaisinperintä- ja vahingonkorvaustoimenpiteet on siis jätettävä vaikutuksettomiksi
               
            
                  —
               
               
                  määrää toissijaisesti, että suhteellisuusperiaatteen mukaisesti on laskettava uudelleen määrä, joka Euroopan komission on perittävä takaisin.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kolmeen kanneperusteeseen.
      
                  1)
               
               
                  Ensimmäinen kanneperuste, jonka mukaan Euroopan komissio rikkoi yleisten sopimusehtojen II.22.5 §:ää, koska se epäsi IMDEA:lta mahdollisuuden tutustua asiakirja-aineistoon ja tietoihin, jolloin IMDEA ei voinut ottaa niitä väitteidensä esittämisessä huomioon.
               
            
                  2)
               
               
                  Toinen kanneperuste, jonka mukaan IMDEA:n Euroopan komissiolle ilmoittamat hankkeeseen Compose3 kuuluneita tutkijoita koskeneet kulut pitävät paikkansa, kun yleisten ehtojen II.14 ja II.15 § otetaan huomioon.
                  
                              —
                           
                           
                              Tältä osin esitetään runsaasti näyttöä, jonka yhteisen arvioinnin perusteella voidaan päätellä, että kulut olivat todellisia.
                           
                        
            
                  3)
               
               
                  Kolmas kanneperuste, joka perustuu yleisten ehtojen II.22.6 §:n rikkomiseen suhteellisuusperiaatteen loukkaamisen seurauksena, koska Euroopan komissio ei mitenkään punninnut määräämiään rankaisutoimia.